અમદાવાદ: મ્યુનિ. કોર્પોરેશન દ્વારા આ ચોમાસા દરમ્યાન શહેરની હરિયાળીમાં તેવી જ રીતે રસ્તાઓની શોભામાં વધારો કરવાના આશયથી ‘ગ્રીન એકશન પ્લાન’ની જાહેરાત કરાઇ છે. મેયર ગૌતમ શાહે પ્રકૃતિ પ્રેમીઓ સાથે બેઠક યોજીને તેમનાં સૂચનો મેળવ્યાં હતાં. આ સૂચનોનાં આધારે તૈયાર કરાયેલા ગ્રીન એકશન પ્લાન હેઠળ શહેરમાં પ્રથમ વખત દેવાધિદેવ મહાદેવનાં શિવાલયો ફરતે બીલીનાં વૃક્ષ અને પીપળા જેવાં વૃક્ષોની રોપણી કરવાની દિશામાં ચક્રો ગતિમાન કરાયાં છે.